Писмена клетва на Левски, 16.06.1872


По съвременен български правопис
Долуподписаният, като приемам всичките длъжности, които ми се налагат от пълноммощното, дадено ми от ЦБРК, и [като] съзнавам отговорността за своите действия, съгласявам се във всичко и с действията на другите члвенове на ЦК, които ще разпределят длъжностите помежду си според способностите на всякого. Същият отговарям за действията си по устава пред другите членове на ЦК и се заклевам пред нашето отечество България, че ще изпълнявам точно длъжността си.

16.06.1872

Васил Левски

По правопис от 1872 г.
Долоподписаннiятъ, като прiемамъ сичките Длѫжностти които миса налагат чрѣзъ Упѫлномощiето ми дадено от Ц.Б.Р.К. и сѫмъ в Отговорность на свойте дѣйствiя, съгласявамса въ сичко и съ дѣйствіята на другите членове на Ц.К. които ще распоредатъ по междуси длѫжностите по способност-та на секиго по обстоятелствата. Сѫщіятъ отговарямъ за дѣйствіетаси по уставатъ пред другите чл. на Ц.К. и сѫ заклѣвам предъ нашето Отѣчество Бѫлгарія че ще слѣдвамъ точно длѫжноститеси.

16/28 II 72

В. Левскій

Източници 

БРЦК